En stor (ca. 40 millimeter), avlang, rødbrunlig til mørkbrun trebukk. Denne gruppen har hodet noe fremstrakt, tydelig innsnevret bak fasettøynene (med tydelig "hals"). Antennene har et kraftig, sylindrisk, innerste ledd, det andre leddet er lite og knappformet, det tredje leddet svært langt, litt krumt og tykkere enn de følgende leddene. Alle antenneleddene er kledt med små, skarpe torner. Pronotum er forholdsvis lite, klokkeformet uten tenner langs ytterkanten. Dekkvingene har to fien lengderibber.